SKRIFTLIG FORESPOERGSEL P-0749/96 af Ernesto Caccavale (UPE) til Kommissionen (14. marts 1996)

Om: Krisen inden for sardinkonservesindustrien

Europas sardinkonservesindustri har i nogle aar staaet over for en voksende krise i trit med de store problemer inden for fiskeriindustrien paa internationalt plan; det har hidtil via Faellesskabets intervention ikke vaeret muligt at standse nedgangen, som kan forklares af to hovedfaktorer:

- de store sardinmaengder kombineret med haard konkurrence fra tredjelande, som har fri adgang til Faellesskabets markeder og produktionsomkostninger, der er langt lavere end produktionsomkostningerne i Europa (op til 47% lavere), omend de ikke tilbyder den samme kvalitet;

- det faldende forbrug af et produkt, som imidlertid burde have betydning, da det indeholder megen protein og kalcium, og har et yderst lavt indhold af histaminer; ved forarbejdningen anvendes ikke tilsaetningsstoffer eller kemiske konserveringsmidler og sardiner kan opbevares laenge ved enhver temperatur uden at blive oedelagt.

Krisens omfang belyses af situationen i Italien, hvor otte forarbejdningsvirksomheder, som er blandt de mest moderne og hoejst udviklede i verden, delvist finansieres af faellesskabsmidler. Disse er i stand til at efterkomme hele efterspoergslen i Europa, men kun tre fungerer i oejeblikket, og dette paa et tidspunkt, hvor leverancer af raamateriale i havene omkring Italien er meget store.

Hvilke foranstaltninger agter Kommissionen at traeffe saaledes, at den europaeiske forarbejdningsindustri placeres paa lige fod med producenter fra tredjelande?

Er Kommissionen villig til for at stimulere oekonomisk opgang inden for sektoren at stoette foranstaltninger med henblik paa at fremme forbruget af sardinkonserves gennem en reklamekampagne og indfoerelse af »oprindelsescertifikat«, saa man kan skelne effektivt mellem EU-produkter og ikke-EU-produkter og stoette europaeisk kvalitet?

Svar afgivet paa Kommissionens vegne af Emma Bonino (3. april 1996)

Raadet opstillede ved behandlingen af Kommissionens beretning om markedet for sardiner ((KOM(95)320 endelig udg. )) ved udgangen af 1995 foelgende valgmuligheder for sektoren:

- forhoejelse af prolongationsstoetten ved en betydelig forhoejelse af praemien i forbindelse med fastsaettelsen af priserne for 1996;

- bedre strukturering af sektoren ved udbygning af de foranstaltninger, der ivaerksaettes i forbindelse med de nugaeldende instrumenter - herunder det finansielle instrument til udvikling af fiskeriet (FIUF) og den faelles markedsordnings mekanismer - med stoette fra de regionale og nationale myndigheder;

- en prisaktion, som ikke faar negative foelger for dette marked eller markedet for tilsvarende arter;

- intensivering af de salgsfremmende foranstaltninger ved lancering af en kampagne paa hele EF's omraade.

Med hensyn til sidstnaevnte punkt vil Kommissionen yde stoette til, at der ivaerksaettes en EF-kampagne for fremme af fiskerivarer i 1996. Denne kampagne, der tilrettelaegges omkring et faelles tema, tager isaer sigte paa at oege og stabilisere forbruget af fiskerivarer i EF, isaer af arter, hvor der ikke er problemer med overfiskning af bestandene. Den bliver isaer lagt an paa at fremme disse arter paa markeder, hvor de traditionelt ikke er ret efterspurgte, eller over for bestemte befolkningsmaalgrupper med et lavet forbrug af fiskerivarer.

Ifoelge forordning (EOEF) nr. 2081/92 ((EFT nr. L 208 af 24.7.1992. )) om beskyttelse af geografiske betegnelser (BGB) og oprindelsesbetegnelser (BOB) for landbrugsprodukter og levnedsmidler er det tilladt at lave et officielt logo knyttet til produktets oprindelse. Der gaelder dog den betingelse, at produktet skal have oprindelse i et omraade, et bestemt sted eller land, og at dets egenskaber eller andre kendetegn hovedsageligt eller fuldstaendigt skal kunne tilskrives det geografiske miljoe (BOB), eller at dets bestemte egenskaber, omdoemme eller andre kendetegn skal kunne tilskrives den geografiske oprindelse (BGB). Forordning (EOEF) nr. 2081/92 gaelder for fiskerivarer, selv om det er vanskeligere at fastslaa en geografisk oprindelse for fisk paa grund af deres vandringer.

Derfor agter Kommissionen at foreslaa en aendring af forordning (EF) nr. 3699/93 ((EFT nr. L 346 af 31.12.1993. )) for at give mulighed for stoette fra FIUF til salgsfremmende foranstaltninger for fiskerivarer og akvakulturprodukter med henvisning til deres geografiske oprindelse, saafremt denne henvisning udgoer en integrerende del af et officielt kvalitetslogo efter forordning (EOEF) nr. 2081/92.

For at faa naermere oplysninger om proceduren ved forelaeggelse af BGB- og BOB-dossierer bedes interesserede organisationer kontakte de nationale myndigheder, som er ansvarlige for at forelaegge forslag for Kommissionen.